हाईकोर्ट ने साफ किया है कि हरियाणा स्टाफ सिलेक्शन कमीशन अगली सुनवाई से पहले विज्ञापन के तहत कोई प्रभावी कदम नहीं उठाएगा। संबंधित याचिका फायर स्टेशन गुरुग्राम में फायर ड्राइवर राज सिंह समेत 87 फायर विभाग कर्मियों ने दायर की है जिसमें हरियाणा सरकार, डिपार्टमेंट ऑफ अर्बन लोकल बॉडीज के डायरेक्टर तथा हरियाणा स्टाफ सिलेक्शन कमीशन को पार्टी बनाया गया है। याचिका में मांग की है कि 28 मार्च, 2018 को निकाले विज्ञापन को रद्द किया जाए जिसमें फायर आप्रेटर कम ड्राइवरों के 1646 पदों के लिए आवेदन मांगे गए थे।